stanford-oval/wikipedia huggingface dataset:
Dave Baksh

Dave Baksh
David Nizaam Baksh (s. 26. kesäkuuta 1980, Toronto, Ontario, Kanada), tunnetaan paremmin nimellä Dave Brownsound, oli Sum 41 -yhtyeen pääkitaristi. Dave liittyi Sum 41 -yhtyeeseen kolmantena jäsenenä kesällä 1996.
11. toukokuuta 2006 Baksh ilmoitti bändilleen jättävänsä Sum 41:n yksityisasioiden takia. Hän selitti ettei hän pystynyt harjoittamaan kitaransoittotaitojaan ilman että se haittasi yhtyettä. Hän kertoi myös perustavansa yhdessä serkkunsa Vaughn Lalin kanssa uuden heavy metal -yhtyeen, Brown Brigaden.
Kesällä 2008 Brown Brigade ilmoitti jättäytyvänsä tauolle, syynä Daven haluttomuus jatkaa yhtyeen solistina. Uutta solistia ei ole löytynyt, joten yhtyeen jäsenet hajaantuivat eri projektiensa pariin. Baksh siirtyi soittamaan The Organ Thieves -nimiseen yhtyeeseen.
Aiheesta muualla

Wikimedia Commonsissa on kuvia tai muita tiedostoja aiheesta .
Dave Baksh Myspacessa (englanniksi)
Brown Brigade Myspacessa (englanniksi)
The Organ Thieves Myspacessa (englanniksi)
Brown-Brigade.com (Arkistoitu – Internet Archive)
Sum 41 Myspacessa (englanniksi)
Virallinen fanisivusto There's No Solution
Sum 41
| Deryck Whibley | Cone McCaslin | Steve Jocz> Tom Thacker | Mark Spicoluk | Marc Costanzo | Dave Baksh | Greig Nori |
| --- | --- |
Albumit::  Half Hour of Power | All Killer No Filler | Does This Look Infected? | Chuck | Underclass Hero | Screaming Bloody Murder | 13 Voices | Order In Decline | Heaven :x: Hell
Livealbumit, EP:t ja kokoelmat::  Motivation EP | Does This Look Infected Too? | Go Chuck Yourself/Happy Live Surprise
Videot ja DVD:t::  Introduction to Destruction | Cross Your T's and Gouge Your I's | Sake Bombs and Happy Endings | Bring The Noize! | Rocked: Sum 41 in Congo | Go Chuck Yourself/Happy Live Surprise
Dark City

| Dark City |
| --- | --- |
 Blu-ray-julkaisun kansikuva
Ohjaaja:  Alex Proyas
Käsikirjoittaja:  Alex Proyas Lem Dibbs David S. Goyer
Tuottaja:  Andrew Mason Alex Proyas
Säveltäjä:  Trevor Jones
Kuvaaja:  Dariusz Wolski
Leikkaaja:  Dov Hoenig
Pukusuunnittelija:  Liz Keogh
Pääosat:  Rufus Sewell Kiefer Sutherland Jennifer Connelly Richard O'Brien Ian Richardson William Hurt
Valmistustiedot
Valmistusmaa:  Yhdysvallat Australia
Tuotantoyhtiö:  New Line Cinema Mystery Clock Cinema Dark City Productions
Levittäjä:  New Line Cinema Netflix
Ensi-ilta:   27. helmikuuta 1998  11. joulukuuta 1998
Kesto:  100 min (teatteriversio) 112 min (ohjaajan versio)
Alkuperäiskieli:  englanti
Budjetti:  27 000 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Dark City on vuonna 1998 valmistunut yhdysvaltalais-australialainen tieteisjännityselokuva. Sen on ohjannut Alex Proyas.
Näyttelijät

| 0 | 1 | 2 |
| --- | --- | --- |
|  Rufus Sewell  | … |  John Murdoch   |
|  William Hurt  | … |  tarkastaja Frank Bumstead   |
|  Kiefer Sutherland  | … |  tohtori Daniel P. Schreber   |
|  Jennifer Connelly  | … |  Emma Murdoch / Anna   |
|  Richard O'Brien  | … |  herra Käsi   |
|  Ian Richardson  | … |  herra Kirja   |
Aiheesta muualla

Wäänänen, Oskari: Pimeä kaupunki täynnä symboliikkaa. (Arkistoitu – Internet Archive) Widerscreen.fi 1/2010.
Meisalmi, Esa: Dark City – Varjojen kaupunki. Elitisti, 26.3.2018
Captain Lockheed and the Starfighters

| Captain Lockheed and the Starfighters Robert Calvert |
| --- | --- | --- |

Studioalbumin tiedot
 Äänitetty : maaliskuu 1973 -  tammikuu 1974
 Julkaistu: kesäkuu 1974
 Tuottaja(t): Roy Thomas Baker
 Tyylilaji: progressiivinen rock hard rock taiderock kuunnelma
 Kesto: 42.24 (alkuperäinen versio)
 Levy-yhtiö: United Artists Records
Robert Calvertin muut julkaisut
| - - | Captain Lockheed And The Starfighters 1974 | Lucky Leif And The Longships 1975 |
Captain Lockheed And The Starfighters on Hawkwind-laulaja ja tieteis-kirjoittaja Robert Calvertin sooloalbumi vuodelta 1974. Se on konseptialbumi, jonka tarinana on amerikkalaisen Lockheed-yhtiön Länsi-Saksalle myymät epäonniset F-104 Starfighter -hävittäjät, jotka osoittautuivat epävakaiksi ja vaarallisiksi, kuten lempinimi Widowmaker (surmanloukku) kertoo. Tiettävästi Calvert oli itsekin nuorena kiinnostunut hävittäjälentäjän urasta, mutta joutui luopumaan haaveestaan terveydentilansa vuoksi.
Albumi on Calvertin soolotuotannon ensimmäinen ja ehkä tunnetuin ja parhaaksikin mainittu. Calvertia levyllä avustavat mm. Roxy Music-yhtyeestä ja soolotuotannostaan tunnettu muusikko Brian Eno, The Bonzo Dog Bandistä tunnettu Vivian Stanshall, shock rock- muusikko Arthur Brown ja Traffic-yhtyeestä tuttu Jim Capaldi sekä Hawkwind- ja Pink Fairies-yhtyeiden jäsenet, kuten Lemmy Kilmister, Nik Turner, Simon King, Del Dettmar, Dave Brock, Paul Rudolph ja Twink. Albumin tuotti Roy Thomas Baker, joka tuli myöhemmin tunnetuksi mm. Queen-yhtyeen tuottajana.
Levy on sekoitus puhuttua, Monty Python-tyylistä ja musta huumori-vaikutteista kuunnelmaa, joka kertoo tarinaa sekä varsinaisia lauluja. Musiikillisesti albumi sisältää Hawkwind-vaikutteisia hard rock-tyylisiä kappaleita, kuten "The Aerospaceage Inferno", "The Widow Maker", "The Right Stuff" ja "Ejection". Elektronista ja progressiivisempaa ilmaisua edustavat "The Song of the Gremlin" (osat 1 ja 2) ja "Hero with a Wing" sekä hidas, haikeatunnelmallinen, lähes pelkästään rummun tahdissa kulkeva päätöskappale "Catch a Falling Starfighter" loppujen nimikkeiden ollessa lähes pelkästään puhuttua dialogia ääniefekteillä vahvistettuna.
Alun perin albumi julkaistiin United Artists Records-levymerkillä. Albumin mukana tuli liite, jossa on kappaleiden sanat ja dialogi. Singlenä julkaistiin kappale "Ejection", jonka b-puolella oli "Catch a Falling Starfighter". 1990-luvulla BGO julkaisi albumista ensimmäisen cd-version ja vuonna 2007 Eclectic Records julkaisi albumista remasteroidun version bonuskappaleilla varustettuna, jonka Atomhenge Records julkaisi uudelleen vuonna 2009.
Kappaleet

Franz Josef Strauß, Defence Minister, reviews the Luftwaffe in 1958 – 1.40
The Aerospaceage Inferno – 4.35
Aircraft Salesman (A Door in the Foot) – 1.41
The Widow Maker – 2.42 (säv. Dave Brock, Calvert)
Two test pilots discuss the Starfighter's performance – 0.41
The Right Stuff – 4.23
Board meeting (seen through a contract lense) – 0.58
The Song of the Gremlin (part one) – 3.21 (säv. Brown, Calvert, Wagner)
Ground Crew (last minute reassembly before take off) – 3.17
Hero with a Wing – 3.20
Ground Control to Pilot – 0.52
Ejection – 3.35
Interview – 3.55
I Resign – 0.27
The Song of the Gremlin (part two) – 3.10 (säv. Brown, Calvert, Wagner)
Bier Garten – 0.38
Catch a Falling Starfighter – 2.54
Vuosina 2007 ja 2009 julkaistuissa cd-versioissa on seuraavat bonuskappaleet:
The Right Stuff – 8.07 (ennenjulkaisematon versio)
Ejection – 3.47 (singleversio)
Catch A Falling Starfighter – 3.00 (singleversio)
kaikki kappaleet Robert Calvert ellei toisin mainita
nauhoitettu Island- ja Olympic-studioilla sekä Radio Luxembourgissa (dialogi) maaliskuu 1973 - tammikuu 1974
miksattu Trident-studiolla
kpl. 18 nauhoitettu Olympic-studioilla 17. elokuuta 1973, ennenjulkaisematon
kpl. 19 ja 20 singlen "Ejection" (United Artists UP 35543) A- ja B-puolet
Muusikot

Robert Calvert: laulu
Arthur Brown: laulu (kappaleet 8 ja 15)
Paul Rudolph: kitara, (basso kappaleissa 8,10,15)
Dave Brock: kitara (kappale 4)
Lemmy Kilmister: basso
Nik Turner: saksofoni
Brian Peter George St. John le Baptiste de la Salle Eno (aka. Brian Eno): syntetisaattori
Del Dettmar: syntetisaattori
Adrian Wagner: kosketinsoittimet (kappaleet 8 ja 15)
Simon King: rummut
Twink: hautajaisrumpu (kappale 17)
The Ladbroke Grove Hermaphroditic Voice Ensamble: taustalaulu
Näyttelijät

Vivian Stanshall
Jim Capaldi
Robert Calvert
Tom Mittledorf
Richard Ealing
Julkaisuhistoria

kesäkuu 1974: United Artists Records, UAG 29507, UK LP, avattavat kannet ja liite
1977: Import Records, IMP 1011, USA LP, mukana liite
1988: BGO Records, BGOLP 5, UK LP, avattavat kannet ja liite
1994: BGO Records, BGOCD 5, UK CD
2007: Ecletic Discs, ECLCD1056, EU CD, remasteroitu ja bonus-kappaleita
marraskuu 2009: Atomhenge Records, ATOMCD 1017, UK CD, remasteroitu ja bonus-kappaleita
heinäkuu 2012: WHD Entertainment Inc. / Atomhenge, IECP-10256, JPN CD, remasteroitu ja bonus-kappaleita, LP replica-kannet
Miloš Pavlović

Pavlović vuonna 2014.
Milos Pavlović (s. 8. lokakuuta 1982 Belgrad, Serbian ST) on serbialainen moottoriurheilija.
Ura > Karting

Pavlović kilpaili kartingissa vuosina 1991-1996, voittaen Jugoslavian Karting Championship -luokan mestaruuden vuonna 1991, Jugoslavian National Karting Championship ja Mini Kart -luokkien mestaruuden vuonna 1992 ja Italian Regional Karting Championship -luokan mestaruuden vuonna 1993. Vuonna 1996 hänestä tuli nuorin Ayrton Senna Trophy -kilpailun voittanut kuljettajana.
Ura > Formulat

Vuosina 1997–1999 Pavlović kilpaili Formula Vauxhall -sarjassa sijoittuen parhaimmillaan sarjan neljänneksi. Vuonna 2000 Pavlović kilpaili Britannian Formula 3 -sarjassa sijoittuen 11:nneksi. Vuonna 2002 Pavlović voitti Italian F3-sarjan mestaruuden. Vuonna 2003 hän kilpaili World Series Light -sarjassa, voittaen seuraavalla kaudella sarjan mestaruuden.
Vuosina 2005–2007 Pavlović kilpaili World Series by Renault -sarjassa, sijoittuen kolmanneksi kaudella 2007. Vuonna 2008 hän ajoi GP2-sarjassa BCN Competicion-tallissa osallistuen viiteen kilpailuun, joissa starttasi kolmeen saavuttamatta pisteitä. Samana vuonna Pavlović kilpaili Aasian GP2-sarjassa saavuttaen kuusi pistettä. Viimeisenä pikkuformulakautenaan 2009 Pavlović kilpaili Formula 2 -sarjassa, saavuttaen kaksi palkintosijaa ja 29 pistettä ja sijoittuen lopulta yhdeksänneksi.
Ura > Urheiluautot

Vuodesta 2011 lähtien Pavlović on kilpaillut urheiluautoluokissa. Ensimmäisellä kaudellaan hän ajoi FIA GT1 World Championship -sarjassa neljä kilpailua saavuttamatta pisteitä. Vuonna 2014 hän voitti Lamborghini Super Trofeo -luokassa sekä Euroopan että maailmanmestaruuden. Vuonna 2016 Pavlović ajoi ADAC GT Masters-sarjassa saavuttaen seitsemän pistettä.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | BCN Competicion | ESPFEA DNS | ESPSPR 12 | TURFEA Kesk. | TURSPR 16 | MONFEA DNS | MONFEA DNS | FRAFEA   | FRASPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | EURFEA   | EURSPR   | BELFEA   | BELSPR   | ITAFEA   | ITASPR   | 0 | 32. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2008 | BCN Competicion | DUB1FEA 10 | DUB1SPR 14 | INDFEA 6 | INDSPR Kesk. | MALFEA 7 | MALSPR 12 | BHRFEA 19 | BHRSPR 15 | DUB2FEA 8 | DUB2SPR Kesk. | 6 | 16. |
Lamborghini Super Trofeon Euroopan-mestarit
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Miloš Pavlović (racing driver)
Käännös suomeksi
MiniSuperMoto

MiniSuperMoto on moottoriurheilulaji, jossa ajetaan kilpaa asfalttiradalla sileärenkaisilla minikrossipyörillä. Suomessa ajetaan moottoriliiton alaisuudessa kahta luokkaa: Maksimissaan 150cc ja maksimissaan 210cc, 4-tahti moottoreilla. Kilpailut ajetaan yleensä karting-radoilla, SML:n sääntöjen mukaan. Kuljettajien tulee olla 13 vuotta täyttäneitä tai vanhempia.
Aiheesta muualla

Tekniset säännöt 2011[vanhentunut linkki]
RiceRocketRacing ry
David Copperfield (täsmennyssivu)

David Copperfield voi tarkoittaa muun muassa seuraavia:
David Copperfield, yhdysvaltalainen taikuri
David Copperfield, Charles Dickensin romaani ja sen päähenkilö
David Copperfield, A. W. Sandbergin ohjaama tanskalainen elokuva vuodelta 1922
David Copperfield, George Cukorin ohjaama yhdysvaltalainen elokuva vuodelta 1935
David Copperfield, Delbert Mannin ohjaama brittiläinen elokuva vuodelta 1970
David Copperfield, Don Ariolin ohjaama ranskalais-kanadalainen animaatioelokuva vuodelta 1993
David Copperfield, Simon Curtisin ohjaama brittiläis-yhdysvaltalainen televisioelokuva vuodelta 1999
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Copperfield”, voi hakea sivunnimihaulla, laajalla sivunnimihaulla tai tekstihaulla.
Davenport

| Davenport |
| --- | --- |
 Davenportin Iowan kartalla
 Koordinaatit: 41°32′35″N, 90°35′27″W 
Valtio:  Yhdysvallat
Osavaltio:  Iowa
Piirikunta:  Scottin piirikunta
Hallinto:  
 – Pormestari:  Bill Gluba
Pinta-ala:  
 – Kokonaispinta-ala:  168.2 km²
 – Josta vettä:  5.6 km² (3,33 %)
Korkeus:  180 m
Väkiluku (2000):  98 845
 – Väestötiheys:  604.8 as./km²
 – Metropolialue:  376 019
Aikavyöhyke:  UTC-6
 – Kesäaika:  UTC-7
Motto::  Working together to serve you
 
 http://www.cityofdavenportiowa.com 
Infobox OKVirheellinen NIMI-arvo: 
Davenport on Yhdysvalloissa, Iowan osavaltiossa sijaitseva kaupunki. Se on perustettu entiselle intiaanien asuttamalle alueelle. Vuoden 2000 väestönlaskennan mukaan sen asukasmäärä oli 98 359.
Historia

Intiaanipäällikkö Mustan Haukan (engl. Black Hawk) aikana valkoiset kävivät intiaanien kanssa useita kahakoita vuosina 1831–1832 ja lopulta päällikkö Kekouk kirjoitti nimensä asiakirjaan, jolla intiaanit luovuttivat 50 mailia leveän kaistaleen Mississippi-joen rantaviivaa Yellow Riveriltä aina Des Moines -joelle etelässä. Tämä asiakirja tunnetaan nimellä Black Hawk Purchase, ja sitä seurasi uudisasukkaiden muutto alueelle. Vuonna 1836 maaston tutkimukset oli saatu päätökseen ja alueen väestömäärä alkoi hiljalleen kohota.
Alueen nimeksi tuli kenraali George Davenportin mukaan Davenport. Osa uuden kaupungin kaduista sai intiaanikieliset nimet. Vuonna 1850 liikennöinti Mississippi-joella oli muuttunut sen verran turvalliseksi, että siirtolaisvirtojen määrä kasvoi huomattavasti. Useimmat varhaisista siirtolaisista olivat Amerikassa syntyneitä ja kotoisin Uudesta Englannista. 1850-luvulla alueelle muutti paljon myös saksalaista ja englantilaista alkuperää olevia uudisasukkaita. Kun Rock Island Railroad -yhtiö rakensia alueelle rautatien vuonna 1856, siirtolaisvirrat kasvoivat entisestäänkin.
Aiheesta muualla

Kuvia tai muita tiedostoja aiheesta Davenport Wikimedia Commonsissa
Mikko Halvari

Mikko Johannes Halvari (s. 4. maaliskuuta 1983 Porvoo) on suomalainen kymmenottelija. Halvarin seura on Keski-Uudenmaan Yleisurheilu ja häntä valmensi Jussi Välimäki. Halvari on 182 cm pitkä ja painaa 85 kg.
Saavutukset

2002 alle 20-vuotiaiden MM-kilpailujen pronssi
2007 SM-kilpailujen hopea
2008 Pekingin olympialaiset 2008 (26. 6486 pisteellä)
2010 Barcelonan EM-kilpailut (20. 7483 pisteellä)
Henkilökohtaiset ennätykset > Otteluennätys

7736, Täby, 6. kesäkuuta 2010
Henkilökohtaiset ennätykset > Lajikohtaiset ennätykset

| Laji | Tulos | Aika ja paikka |
| --- | --- | --- |
| 100 m | 10,87 | 11.7.2002 Kingston |
| 400 m | 49,79 | 28.7.2010 Barcelona |
| 1 500 m | 4.48,97 | 17.7.2002 Kingston |
| 110 m aidat | 14,82 | 8.7.2007 Szczecin |
| Korkeushyppy | 193 | 21.8.2008 Peking |
| Seiväshyppy | 480 | 1.9.2002 Raahe |
| Pituushyppy | 725 | 14.8.2009 Asikkala |
| Kuulantyöntö | 15,08 | 6.6.2009 Rakvere |
| Kiekonheitto | 52,84 | 7.7.2010 Lahti |
| Keihäänheitto | 63,70 | 29.6.2008 Jyväskylä |
Bäveånin vesistö

Ruotsin päävesistöalueet
Bäveån virtaa Uddevallan läpi.
Joki Fossumin lähellä Fossumsbergin vesivoimalaitoksen padon alapuolella.
Bäveånin vesistö (ruots. Bäveåns avrinningsområde, vesistöaluetunnus 109) muodostuu Pohjanmeren ja Itämeren vaihettumisvyöhykkeeseen Skagerrakiin laskevan Bäveånin ja sen sivujokien yhteisestä valuma-alueesta, jonka kokonaispinta-ala on 301 neliökilometriä. Se on yksi Ruotsin päävesistöalueista ja sen valuma-alue sijaitsee kokonaan Ruotsissa.
Pääuoma

Bäveånin vesistön pääuomana virtaa sen alajuoksulla nimikkojoki Bäveån, jonka lähdejärvi on Mjövattnet (119 metriä mpy.). Joen kokonaispituus on 22 kilometriä, mutta vain 13 kilometriä sen alajuoksusta kuuluu vesistön pääuomaan. Ruotsalaiset vesistöviranomaiset valitsevat joenhaaroista pääuomaan sen haaran, jolla on suurin virtaama. Siksi pääuoman seuraavaksi osuudeksi on vailittu Risån. Pääuoman yläjuoksu on 31 kilometriä pitkä ja siihen on valittu alla selostetulla tavalla erilaisia vesistöjä. Bäveån laskee Kattegatiin Uddevallan keskustassa ja tuo siihen noin 0,15 kuutiokilometriä vettä vuodessa.
Pääuoma > Pääuoman kulku

| Pääuoman osuudet> nimi | Pääuoman osuudet> pituus (km) |
| --- | --- |
Bäveån: 2
Strömbergetin vesivoimalaitos: 
Bäveån: 2
Fossumsbergin vesivoimalaitos: 
Bäveån: 4
Grorödin vesivoimalaitos: 
Bäveån: 5
Risån: 1
Bergssjön: 
Risån: 7
Kyrkesjön: 
Risån: 3
Jädersforsin vesivoimalaitos: 
Risån: 1
Kollerön vesivoimalaitos: 
Risån: 0,5
Källesjö: 
Sågån: 2
Öresjö: 
oja: 0
Stuvvikesjön: 
oja: 0
Torvan: 
Korså: 0,5
Stockebosjön: 
Lilla ån: 0
Ivarsbosjön: 
oja: 0,5
Krokevattnet: 
Bubäcken: 0,5
Buvattnet: 
Lunddalsbäcken: 2
Lähteet: 1 = 
Bäveånin vesistön pääuoma on 44 kilometriä pitkä. Se saa alkunsa rannikkotaajaman Ljungskilen ja suuren Öresjön väliseltä järvialueelta. Pääuoman ylin järvi on Buvattnet, joka laskee Krokevattnetin, Ivarsbosjönin, Stockebosjönin, Torvanin ja Stuvvikesjönin kautta Öresjöhön. Tämän 8,5 kilometriä pitkän järven pohjoispäästä alkaa sen laskujoki Sågån, joka virtaa kohti pohjoista. Joki laskee Källesjöhön ja pääuoma jatkaa siitä Risånin nimellä. Risån virtaa Kyrkesjönin kautta ja siihen yhtyy oikealta tuleva Takabäckenin uoma. Yhtymäkohta sijaitsee 10 kilometriä Öresjönistä alaspäin. Risån jatkaa vielä 5 kilometriä samalla kun se asteittain kaartaen kääntyy länteen päin. Hoganessa siihen yhtyy pohjoisesta tuleva Bäveån, joka on siten vesistönsä pääuoman sivujoki, vaikka pääuoma on sen viimeiset 13 kilometriä nimeltään Bäveån. Risån muodostaa jonkin matkaa kuntarajan Uddevallan ja Trollhättanin välille.
Vesistön valuma-alue

Bäveånin vesistön valuma-alueen pinta-ala on 301 neliökilometriä. Se sijaitsee Götajoen luoteispuolella, jossa Bäveån laskee Byfjordeniin noin 30 kilometriä pitkään merenlahteen. Se on muualla täysin Götajoen vesistön (tunnus 108) ympäröimä, mutta merenrannikon saariston puolella sijaitsee erilaisia mereen laskevien ojien ja purojen valuma-alueita.
Vesistön valuma-alue > Valuma-alueen piirteitä

Valuma-alueen maaperän yleisimmät maalajit ovat moreeni (7,2 %), turve (13,2 %), kalliomaa (43,2 %), hiekka ja sora (6,6 %), multamaa (15,0 %), savimaa (6,9 %) ja jäätikköjokijäänteet (0,7 %). Alueen maankäyttöä esittävät maiden käyttöluokitukset, joiden mukaan alueella on metsämaita (67,7 %), soita ja kosteikkoja (4,2 %), viljelymaita (12,0 %), taajamia ja pinnoitettuja alueita (3,9 %) sekä joutomaita (6,7 %). Näiden lisäksi on 5,4 % vesistöjä.
Vesistön valuma-alue > Virtaamia

SMHI on julkaissut tilastossaan Bäveånin virtaamien päivittäiset keskivirtaamat vuosilta 1981–2012. Niiden mukaan joen suiston lähellä sijaitsevassa mittauspisteessä joen keskivirtaama (MQ) on 4,7 kuutiometriä sekunnissa (m³/s), keskiylivirtaama (MHQ) on 30,1 m³/s ja keskialivirtaama (MNQ) on 0,5 m³/s . Toisen lähteen mukaan joen keskivirtaama on 4,75 m³/s ja keskiylivirtaama (MHQ) on 30,5 m³/s . Suurin kuukausittainen keskivirtaama 19,4 m³/s on mitattu marraskuussa 2000 ja pienin 0,3 m³/s syyskuussa 2012. Viereinen kaavio esittää SMHI:n julkaiseman tilaston kuukausittaisten keskivirtaamien arvoista lasketut keskiarvot.
Vesistön valuma-alue > Sivu-uomia

Alla on luettelo pääuoman suurimmista sivu-uomista.
| Sivu-uoman nimi   | Yhtyy Bäveån (km suusta) | Pääuoman kohta   | Pituus (km)   | Virtaama (MQ m³/s)   | Valuma-alue (km²)   | Lähteet     |
| --- | --- | --- | --- | --- | --- | --- |
| Snigelsrödbäcken |  | Bäveån |  | 0,32 | 21 | 1,-,1,-,2,2 |
| Bubäcken | 13 | Bäveån |  |  |  | 1,1,1,-,-,- |
| Bäveån | 13 | Risån | 9 | 0,93 | 55 | 1,1,1,1,3,3 |
| Marteredsbäcken | 15 | Bergssjön |  |  |  | 1,1,1,-,-,- |
| Gundleboån | 20 | Risån | 11 | 0,57 | 41 | 4,1,1,1,4,4 |

Lähteet: 1 = , 2 = , 3 = , 4 =
Vesistön valuma-alue > Järviä

Vesitöalueella sijaitsee joitakin huomattavia järviä. Suurin alueen järvistä on Öresjö (1 050 ha). Vesistön pääuomassa Risånissa sijaitsee läpivirtausjärvinä Källesjö (45 ha), Kyrkesjön (41 ha) ja Bergssjön (20 ha). Takabäckenin sivu-uoman valuma-alueella sijaitsevat Skottenesjön (36 ha), Gundlebosjön (47 ha) ja Ryrsjön (24 ha). Snigelrödbäckenin valuma-alueen ainoa suuri järvi on Grind (78 ha) ja tämän länsipuolella sijaitsee Stora Köperödssjön (27 ha). Bäveånin läpivirtausjärvi on Östra Krokevattnet (36 ha) ja lähdejärvi Mållsjön (21 ha). Bäveånin sivu-uoman Kopperöddsånin lähdejärvi on Hogsjön (6 ha).
Vesivoima

Vesistöalueella on patorekisterin mukaan 11 patoa, joista osalla säännöstellään vesistön jokien virtaamia. Patojen säännöstelykapasiteetti on yhteensä 10,5 miljoonaa kuutiometriä.
Bäveånin pääuomassa on neljä vesivoimalaitosta: Strömberget (K1), St. Anna (K2), Fossumsberg (K4) ja Groröd (K5). Risånin osuudella sijaitsee vielä kaksi voimalaa lisää: Jädersfors ja Kollerö (K3). Voimaloiden yhteisteho on 2,5 megawattia ja niiden vuosituotanto on noin 6,2 gigawattituntia.
Vesistöalueen vedenjakajat
Mini (automerkki)

| Mini |
| --- | --- |

Perustettu:  1969
Kotipaikka:   Yhdistynyt kuningaskunta
Toimiala:  autoteollisuus
Tuotteet:  henkilöautot
Henkilöstö:  1 300
Omistaja:  BMW
Kotisivu:  https://www.mini.fi
Infobox OKVirheellinen NIMI-arvo: 
Minin tehdas
Mini (tavaramerkkinimeltään MINI erotukseksi vanhasta Ministä) on vuodesta 2000 lähtien valmistettu pienikokoinen henkilöauto. Se on seuraaja alkuperäiselle Minille, jota valmistettiin vuosina 1959–2000.
Mini on BMW:n omistama merkki. Uudella, modernilla Minillä ei ole paljonkaan yhteistä alkuperäisen, nostalgisen mallin kanssa.
Minin 1,4- ja 1,6-litraiset moottorit ovat Groupe PSA -yhtymän ja BMW:n yhteistyönä suunnittelemia ja valmistamia.
Mallit

Hatch (Yhdysvalloissa Hardtop)
Convertible
Coupé
Roadster
Clubman
Countryman
Paceman
Hardtop
Hatch
Convertible
Coupé
Roadster
Clubman
Countryman
Paceman
Aiheesta muualla

Kuvia tai muita tiedostoja aiheesta Mini Wikimedia Commonsissa
Mini BMW:n sivustolla
MiniDVD

MiniDVD tarkoittaa kahta asiaa:
DVD-levyä, jonka halkaisija on 8 senttimetriä.
Tallennustekniikkaa.
DVD-levy

MiniDVD on 8 senttimetriä halkaisijaltaan oleva DVD-levy, johon pystyy kirjoittamaan 1,4 tai 2,8 gigatavua (yksipuolinen/kaksipuolinen levy) dataa tai videoa.
MiniDVD:itä käytetään muun muassa nykyaikaisten videokameroiden tallennusvälineinä. Tallennusajat vaihtelevat 20–60 minuutin välillä riippuen tallennusformaatista.
Tallennustekniikka

MiniDVD (myös cDVD) -tallennustekniikalla kirjoitetaan CD-R- tai CD-RW-levylle DVD-Video-formaattia. Levyä voidaan toistaa DVD-soittimessa. Hyvälaatuista MiniDVD-kuvaa mahtuu levylle noin 20 minuuttia.
MiniDVD:n ongelmina nähdään muun muassa se, että kaikki DVD-soittimet eivät tue sitä, ja tallennetulle levylle ei mahdu kuin rajallinen määrä videota. Videon tallentamista CD-levylle suositellaan esimerkiksi Video-CD -formaattiin, joita pystyy toistamaan useimmilla DVD-soittimilla.
MiniDVD-levy.
Dave Anderson

Dave Anderson (s. 1949 Romford, Essex, Iso-Britannia) on englantilainen basisti. Hän on soittanut monissa proge-, psych- ja underground-yhtyeissä, kuten The Groundhogs, Amon Düül II, Hawkwind, Van Der Graaf Generator, Amon Din ja Inner City Unit. Lisäksi hän on tehnyt yhteistyötä mm. Nick Lowen sekä Hawkwind-miesten Robert Calvertin ja Nik Turnerin kanssa. Anderson omistaa myös oman studion ja hän on myös harjoittanut levynjulkaisutoimintaa.
Aiheesta muualla

Kotisivut